Ζουμπουλιά (όνομα)

Ζουμπουλιά (τρισύλλαβο: zumbuĺá), ελληνικό γυναικείο κύριο όνομα (βαφτιστικό όνομα).
Ετυμολογία του ονόματος
Το όνομα προέρχεται από το λουλούδι ζουμπούλι «υάκινθος», από το τουρκικό zümbül (sümbül) -ι, με υποκατάσταση [y > u].«ζουμπούλι», Λεξικό της κοινής νεοελληνικής, Ίδρυμα Μανόλη Τριανταφυλλίδη Λόγω ίσως του τουρκικού κλειστού φθόγγου το ζουμπούλι εκφέρεται και ζιμπούλι.Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, δεύτερη έκδοση, Αθήνα, ανατύπωση, 2005

Ο Μπούτουρας συγκαταλέγει το βαφτιστικό στα «Ονόματα εκ παρομοιώσεων προς φυτά».Αθανάσιος Χ. Μπούτουρας, Τα νεοελληνικα κύρια ονόματα ιστορικώς και γλωσσικώς ερμηνευόμενα, Αθήνα 1912, σ. 138 Σημασιολογικά ταυτίζεται με τα ονόματα Υακίνθη και Διατσέντα.

Η άνθιση του ζουμπουλιού, το πανέμορφο χρώμα και άρωμα του άνθους του είναι χαρίσματα της φύσης που οι άνθρωποι αποδίδουν σε ανθρώπους για λόγους επαινετικούς.
Ονομαστική εορτή
Συμβατικά, συνήθως στις  3 Ιουλίου, ημέρα κατά την οποία η Ορθόδοξη Εκκλησία και η Καθολική Εκκλησία τιμούν τη μνήμη του μάρτυρα Υακίνθου.Αγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, Αθήνα 2005
Διάδοση του ονόματος
Σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα Ζουμπουλιά παρουσιάζεται ως το 631ο πιο συχνό όνομα (460ο ανάμεσα στα γυναικεία).
Τύποι και υποκοριστικά του ονόματος
Ζουμπουλία, λόγια μορφή
Ζουμπουλιά,Σταμάτιος Β. Ψάλτης, Θρακικά, ή Μελέτη περί του γλωσσικού ιδιώματος της πόλεως Σαράντα Εκκλησιών, Αθήνα 1905, σσ. 151 και 166 Ζουμπουλλιά, στη Νίσυρο,Δημήτριος Χαβιαράς, «Κύρια ονόματα ανδρών και γυναικών εν χρήσει παρά τοις κατοίκοις εκ των Νοτίων Σποράδων», Ζωγράφειος αγών: Μνημεία της ελληνικής αρχαιότητος ζώντα εν τω νυν ελληνικώ λαώ, τμ. Α΄, Κωνσταντινούπολη 1891, σ. 271 όπου το διπλό λ προφέρεται
Ζουμπουλιώ, στον Πόντο και την Αίνο (Enez) της Θράκης
Ζουμπουλίτσα, υποκοριστικός τύπος του ονόματος
Ζεμπουλιά, στη Σηλυβρία, στον Πόντο και την Αίνο (Enez) της ΘράκηςΑθανάσιος Χ. Μπούτουρας, ό.π.
 Ζουμπούλα, Ζυμπούλ, Σουμπουλιά, στην ΚαππαδοκίαΦ. Δ. Αποστολόπουλος, «Τα βαπτιστικά ονόματα ανδρών και γυναικών της Καππαδοκίας», Δελτίο Κέντρου Μικρασιατικών Σπουδών, τχ. #1, 1997, σ. 129
 Ζούμπι (δείτε παρά πέντε)

Αρσενικός τύπος
 Ζουμπούλιος, λόγια μορφή
 Ζουμπούλης, Ζουμπούλ, Σουμπούλ, στην ΚαππαδοκίαΦ. Δ. Αποστολόπουλος, ό.π.
 Ζουμπούλης και Ζιμπούλης στην Κρήτη
 Ζεμπούλης, στην Αίνο (Enez) της Θράκης, και Ζερμπούλης, στην Κούταλη της Προποντίδας (την πατρίδα του Π. Κουταλιανού)

Το όνομα ως οικογενειακό
Παρουσιάζεται με τους τύπους Ζουμπούλης, Ζουμπουλίδης, Ζουμπούλογλου
Ο Τριανταφυλλίδης σημειώνει τον εξελληνισμό του επιθέτου Ζουμπούλης σε Ζομβούλης.Μανόλης Τριανταφυλλίδης, Τα οικογενειακά μας ονόματα, Ίδρυμα Μανόλη Τριανταφυλλίδη, Θεσσαλονίκη 1995, σ. 135, ISBN 960-231-010-3
Πρόσωπα με το όνομα Ζουμπουλιά
 Ζουμπουλία Αμπατζίδου, πρόσωπο στη δημοφιλή κωμική τηλεοπτική σειρά Στο Παρά 5
 Ζουμπουλιά, η αδερφή του Νίκου Ξυλούρη«Τ’ Ανώγεια στο “Μένουμε Ελλάδα”» , Ανώγη , 28/05/2015 (ανακτήθηκε 8.vi.2015)
Δείτε επίσης
Ηρακλής Κακαβάνης, «Καθ’ οδόν: Σε μυθικά “μυρωδάτα” ονόματα», Ριζοσπάστης, 14 Απριλίου 20011 (ανακτήθηκε 13.vi.2015)

 Παραπομπές 

Εξωτερικοί σύνδεσμοι

Κατηγορία:Γυναικεία ελληνικά ονόματα
Κατηγορία:Ονόματα από τον φυτικό κόσμο
Κατηγορία:Ονόματα από τη λαϊκή παράδοση